शौचालय निर्माण में लापरवाही पर 23 को नोटिस, मांगा जवाब
तहसील क्षेत्र में शौचालय निर्माण में लापरवाही बरतने वाले पंचायत सचिव, सह सचिव, नोडल अधिकारी और पटवारियों को एसडीएम ने नोटिस देकर 8 मार्च तक रिपोर्ट देने के निर्देश दिए।
स्वच्छता अभियान के तहत तहसील क्षेत्र में शौचालय निर्माण का लक्ष्य पूरा नहीं होने तथा बैठकों में समझाइश देने के बाद भी कार्य में लापरवाही बरतने पर एसडीएम बीएल कोचले ने जिम्मेदारों पर कार्रवाई शुरू कर दी है। 23 पंचायतों के जिम्मेदारों को नोटिस जारी कर आठ मार्च तक एसडीएम कार्यालय में उपस्थित होकर रिपोर्ट देने के निर्देश दिए। रिपोर्ट नहीं आने पर एक पक्षीय कार्यवाही की जाएगी। अधिकारियों के अनुसार नोटिस में बार-बार निर्देशित करने के बाद भी कार्य में प्रगति नहीं हुई क्यों न निलंबित किया जाए। एसडीएम कार्यालय इसकी जानकारी कलेक्टर को भी भेज दी गई है।
23 पंचायतों में 2000 शौचालय बनना बाकी
स्वच्छ भारत मिशन कार्यालय के अनुसार जिन पंचायतों में 50 से ज्यादा शौचालय निर्माण अभी तक पूरे नहीं हुए उनको नोटिस जारी किए है। नोटिस वाली सभी 23 पंचायतों में करीब 2000 शौचालय का काम बाकी है। एसडीएम ने बी व सी ग्रेडिंग वाली पंचायतों को नोटिस जारी किए है। 17485 में से अभी तक 13,638 शौचालय बने है।
निलंबन की कार्रवाई होगी
23 पंचायतों में शौचालय निमार्ण में लापरवाही बरतने वाले जिम्मेदार अधिकारियों को नोटिस दिए है। 8 मार्च तक काम पूरा होने की रिपोर्ट नहीं पेश करने पर संबंधित पर निलंबन की कार्यवाही की जाएगी। बी एल कोचले,एसडीएम,मनासा.
इन पंचायतों को नोटिस
कचौली, चौकडी, चंद्रपुरा, रायसिंगपुरा, अरन्याढ़ाणी, खान खेडी, डंडेरी, बखतूनी, कुंडला, भमेश्वर, पिपलियारावजी, मजीरिया, हनुमंत्या, अमद, भदवास, चचौर, ढोढर ब्लॉक, धाकडख़ेड़ी, मालाहेडा, पलासिया, भदाना, सुवासरा बुजुर्ग, टामोटी पंचायत शामिल है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva